
REPUBLIKA HRVATSKA
TRGOVAČKI SUD SPLIT
					

U  I M E  R E P U B L I K E  H R V A T S K E

R J E Š E N J E
							
Trgovački sud u Splitu, po sucu tog suda Velimiru Vukoviću , kao stečajnom sucu, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368, za provedbu skraćenog stečajnog postupka nad dužnikom SACCULUS d.o.o. za proizvodnju i usluge, OIB: 53021707323,Kaštel Stari, Cesta dr.Franje Tuđmana 11, dana 21.rujna   2017. godine, 

r i j e š i o  j e

Obustavlja se skraćeni stečajni postupak nad dužnikom SACCULUS d.o.o. za proizvodnju i usluge, OIB: 53021707323, Kaštel Stari, Cesta dr.Franje Tuđmana 11.

Obrazloženje:

Dana 11.kolovoza 2016. godine kod ovoga suda zaprimljen je zahtjev FINANCIJSKE AGENCIJE, Regionalnog centra Split za provedbu skraćenog stečajnog postupka nad dužnikom SACCULUS d.o.o. za proizvodnju i usluge, OIB: 53021707323,Kaštel Stari, Cesta dr.Franje Tuđmana 11, a temeljem odredbe čl. 429. st. 1. Stečajnog zakona ("Narodne novine" broj: 71/15, u daljnjem tekstu: SZ). 
 
Nakon što je utvrdio da su ispunjene pretpostavke za provedbu skraćenog stečajnog postupka u smislu odredbe čl. 428. SZ-a, ovaj sud je temeljem odredbe čl. 430. SZ-a na mrežnoj stranici e-Oglasna ploča sudova dana 15.veljače 2017. godine objavio oglas kojim je pozvao osobe ovlaštene za zastupanje dužnika po zakonu da u roku od 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, sve to uz upozorenje na pravne posljedice nepodnošenja takvog prijedloga.

Dana 03. travnja  2017. godine kod ovoga suda zaprimljen je prijedlog predlagatelja KEMBICO PLAST  d.o.o. za trgovinu,OIB: 77594102569, Zagreb, Zagrebačka cesta 143 a,  za otvaranje stečajnog postupka nad dužnikom u kojem u bitnom navodi da:

- predlagatelj KEMBICO PLAST d.o.o. za trgovinu,Zagreb, Zagrebačka cesta 143 a,  ima dospjelih a nenamirenih tražbina prema dužniku u ukupnom iznosu od  337.454,90 kn
					2				1.St-1627/2016

- dužnik raspolaže imovinom koja je dostatna za namirenje troškova kako prethodnog, tako i otvorenog stečajnog postupka.

	U privitku prijedloga predlagatelj dostavlja prijedlog za otvaranje stečajnog postupka na propisanom obrascu (list 6-7 spisa), izvod otvorenih stavki  od 31.03.2017. (list 8 spisa ) , račune s obračunom zateznih kamata (list 10 - 39  spisa) bjanko zadužnice s zahtjevom za naplatu ( list 40 – 51 spisa)  te predlaže obustavu skraćenog stečajnog postupka i donošenje rješenja o pokretanju prethodnog postupka odnosno donošenje rješenja o otvaranju stečajnog postupka.

Kako u konkretnom slučaju nisu ispunjene pretpostavke za provedbu skraćenog stečajnog postupka budući je vjerovnik KEMBICO PLAST  d.o.o. za trgovinu, Zagreb, Zagrebačka cesta 143 a, predložio otvaranje stečajnog postupka, te dana 10.travnja 2017. godine uplatio 10.000,00 kn za pokriće troškova prethodnog postuka ,a temeljem odredbe čl. 114. SZ-a, to je temeljem odredbe čl. 433 SZ-a odlučeno kao u izreci ovog rješenja.

O daljnjem tijeku postupka (tj. donošenju rješenja o pokretanju prethodnog postupka iz čl. 115. SZ-a ili donošenju rješenja o otvaranju stečaja bez prethodnog postupka – čl. 116 SZ-a) sud će odlučiti posebnim rješenjem.

				U Splitu, 21.rujna  2017. godine

									S U D A C

									Velimir Vuković 



POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pisanim putem u tri primjerka, a o istoj odlučuje Visoki trgovački sud Republike Hrvatske.


DNA:
- predlagatelju 
- dužniku
- mrežna stranica e-Oglasna ploča suda
- spis

